Den lovgivende makten ligger hos Finlands riksdag, som velges hvert fjerde år. Presidenten gir, i samråd med Riksdagens ordfører og partilederne, regjeringsoppdraget til en statsministerkandidat, men for å bli utnevnt må statsministeren og regjeringen godkjennes av Riksdagen med tillitsvotum (positiv parlamentarisme). Finland har historisk sett hatt en konsensussøkende politisk kultur.